**Medlemsmøte i Herøy Rotary**

**Dato**: 24.2.2020

**Sted:** Thon Hotell

**Antall medlemmer tilstede: 24**

**Åpningssang:** Gje meg handa di, ven

**Tema:** Kjellbjørn tar oss med på ei reise til Guatemala der han feira nyttår i år.

Guatemala er et land med ca 15mill innbyggere og det har vært en rask vekst i folketallet de siste årene. Det har vært mye uroligheter og særlig byene er preget av mye kriminalitet. Det er ikke anbefalt å gå ute alene etter mørkets frembrudd i hovedstaden Guatemala city. Det er store forskjeller mellom fattige og rike og her er mange fattige.

Kjellbjørn besøkte den UNESCO verna byen *Antigua* som var den tidligere hovedstaden. Her er det mange flotte byggverk fra mayatiden. Mye er blitt ødelagt av 2 store jordskjelv, men de har prøvd å restaurere en del.

De besøkte også en stor innsjø *Lake Atilan* som ligger på vel 1500 m over havet. Dette er et mye brukt feriested med masse turister. Turisme er en økende næring i landet.

Landets største næring er kaffeproduksjon og kakao, men det eksporteres også mye grønnsaker og frukt.

**Presidenten informerer:** Bjørn Martin oppsummerer fra arrangementet forrige mandag og er fornøyd. Han mener dette bør videreføres da det er en fin måte å markedsføre Rotary ut i samfunnet. Han takker komiteen for vel gjennomført arrangement.

9.3. blir det Torskemiddag på Bryggen restaurant som klubbdag. Det blir sendt rundt påmeldingsliste.

Referent Tove Worren

Sekretær

Herøy Rotaryklubb